**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ:4281**

 **Λιβαδειά 17 /3/2022**

**ΑΠΟΣΠΑΣΜΑ**

Από το πρακτικό της αριθμ.2022-5ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **27**

**ΘΕΜΑ: Καθορισμός χρόνου παραχώρησης δικαιώματος χρήσης και έγκριση διενέργειας πλειοδοτικής δημοπρασίας για την εκμίσθωση μιας θέσης κενωθέντος περιπτέρου επί της οδού Δημ. Παπασπύρου στη συμβολή με την οδό Δημάρχου Χρήστου Παλαιολόγου στην Δημοτική Κοινότητα Λιβαδειάς.**

Στη Λιβαδειά σήμερα την 15η Μαρτίου 2022, ημέρα Τρίτη και ώρα 18:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 14/03/2022 διακοπείσας δημόσιας μεικτής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **3869/10-3-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Φορτώσης Αθανάσιος  |
|  |  Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ  | 3 | Καράλης Χρήστος  |
|  | Δήμου Ιωάννης  | 4 | Μπαρμπέρης Νικόλαος |
|  | Αποστόλου Ιωάννης | 5 |  Σπυρόπουλος Δημοσθένης |
|  | Σάκκος Μάριος  |   | Οι οποίοι δεν παρευρέθησαν |
|  | Νταντούμη Ιωάννα  |   | αν και κλήθηκαν νόμιμα |
|  | Καράβα Χρυσοβαλάντου Βασιλική (Βάλια)  |   |  |
|  | Μερτζάνης Κων/νος  |   |  |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   |  |
|  |  Πούλου Παναγιού (Γιώτα)  |   |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Πούλος Ευάγγελος |  |  |
|  | Κοτσικώνας Επαμεινώνδας   |   |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 2ο ΘΗΔ) |  |  |
|  | Χέβα Αθανασία (Νάνσυ) |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |
|  | Παπαϊωάννου Λουκάς |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 5Ο θέμα της ημερήσιας διάταξης, ,(4ο της υπ αριθμ **3869/10-3-2022**   πρόσκλησης), η Πρόεδρος έθεσε υπόψη των μελών του Δημοτικού Συμβουλίουτο υπ΄αριθμ. 3573/3-3-2022 έγγραφο του Τμήματος Εσόδων και Περιουσίας του Δήμου Λιβαδειάς , στο οποίο αναφέρονται:

*Με την περίπτ.3 της υποπαρ.ΣΤ.2. του άρθρου πρώτου του Ν.4093/12 (ΦΕΚ 222/12.11.2012 τεύχος Α’), όπως αντικαταστάθηκε από το άρθρο 76 του Ν. 4257/14 (ΦΕΚ 93/14.04.2014 τεύχος Α’), ορίζονται τα εξής:*

*Με απόφαση του δημοτικού συμβουλίου καθορίζονται οι θέσεις των περιπτέρων και αποτυπώνονται σε σχετικά τοπογραφικά διαγράμματα αρμόζουσας κλίμακας, στα οποία απεικονίζονται ευκρινώς και με βάση την τέχνη και την επιστήμη, το κουβούκλιο του περιπτέρου, ο περιβάλλον χώρος του και ο ευρύτερος κοινόχρηστος, περιβάλλων χώρος.*

*Η ανωτέρω απόφαση εκδίδεται* ***μετά από γνώμη της οικείας δημοτικής ή τοπικής κοινότητας*** *και εισήγηση της Επιτροπής Ποιότητας Ζωής, όπου αυτή υφίσταται. Με όμοια απόφαση, επιτρέπεται η μετατόπιση περιπτέρου, σύμφωνα με τις διατάξεις του άρθρου 20 του ν.δ. 1044/1971.*

*Για τον καθορισμό των θέσεων περιπτέρων λαμβάνονται υπόψη οι εκάστοτε ισχύουσες διατάξεις που αφορούν στην προστασία του φυσικού, πολιτιστικού και αρχιτεκτονικού περιβάλλοντος, των δασικών περιοχών, των αρχαιολογικών και ιστορικών τόπων, της δημόσιας κυκλοφορίας, την αισθητική και λειτουργική φυσιογνωμία του αστικού περιβάλλοντος, καθώς και την εν γένει προστασία της κοινής χρήσης. Με τοπικές κανονιστικές αποφάσεις, καθορίζονται οι προδιαγραφές κατασκευής και τοποθέτησης των κουβουκλίων, ανάλογα με τις τοπικές ιδιαιτερότητες»*

*Στην εγκύκλιο ΥΠ.ΕΣ. εγκ. 38/23463/06.06.2014 επισημαίνεται ότι ο καθορισμός (χωροθέτηση) των θέσεων περιπτέρων, αφορά τόσο σε νέες θέσεις όσο και σε αυτές που έχουν κενωθεί για οποιονδήποτε λόγο.*

*Επιπλέον επισημαίνεται ότι εφεξής δεν νοείται η έννοια του "σχολάζοντος" περιπτέρου αλλά του "κενωθέντος". Κατά την πρώτη διαδικασία καθορισμού των θέσεων συνυπολογίζονται και τα κενωθέντα περίπτερα. Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία:*

*Το δημοτικό συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Επιτροπής Ποιότητας Ζωής, όπου αυτή υφίσταται, αποφασίζει αν θα διατηρηθεί το κενωθέν περίπτερο ή θα απομακρυνθεί.*

*Λαμβάνοντας υπόψη :*

1. ***Με την 5377/02-12-2002 Απόφαση του Νομάρχη Βοιωτίας, με την οποία έγινε μεταβίβαση άδειας εκμετάλλευσης περιπτέρου (επί της οδού Αθηνών & Αισχύλου) στην πόλη της Λιβαδειάς, από τον θανόντα ανάπηρο πολέμου Εθνικής Αντίστασης ΓΚΑΡΑΒΕΛΗ ΔΗΜΗΤΡΙΟ στην κόρη του ΓΚΑΡΑΒΕΛΗ ΒΑΣΙΛΙΚΗ του ΔΗΜΗΤΡΙΟΥ. Η ΓΚΑΡΑΒΕΛΗ ΒΑΣΙΛΙΚΗ του ΔΗΜΗΤΡΙΟΥ, με την 24276/05-10-2017 υπεύθυνη δήλωσή της, παραχωρεί την εκμετάλλευση του ανωτέρω περιπτέρου, στο Δήμο Λεβαδέων.***
2. ***Τις αποφάσεις : 13/2018 απόφαση Δημοτικής Κοινότητας Λιβαδειάς,***

 ***3/2018 απόφαση Επιτροπής Ποιότητας Ζωής και***

 ***203/2018 απόφαση Δημοτικού Συμβουλίου Λεβαδέων***

***Αποφασίστηκε ομόφωνα η διατήρηση της θέσης του κενωθέντος περιπτέρου επί της οδού Δημ. Παπασπύρου στη συμβολή με την οδό Δημάρχου Χρ. Παλαιολόγου.***

1. ***Σε συνδυασμό και κατ’ εφαρμογή των διατάξεων:***

***3α) παρ. 5 του άρθρου 76 του Ν.4257/2014 «Η παραχώρηση του δικαιώματος χρήσης των λοιπών θέσεων περιπτέρων γίνεται με δημοπρασία, σύμφωνα με τις εκάστοτε ισχύουσες διατάξεις περί δημοπρασιών προς εκμίσθωση δημοτικών ακινήτων, αποκλεισμένης της δυνατότητας απευθείας παραχώρησης αυτών»,***

***3β) παρ. 6 του άρθρου 76 του Ν.4257/2014 «Με απόφαση του Δημοτικού Συμβουλίου καθορίζεται ο χρόνος παραχώρησης του δικαιώματος χρήσης των θέσεων των περιπτέρων, ο οποίος σε κάθε περίπτωση, δεν μπορεί να υπερβαίνει τα δέκα (10) έτη»,***

1. ***Τις διατάξεις του άρθρου 192 του Ν.3463/2006(ΔΚΚ) και του Π.Δ. 270/81 περί δημοπρασιών προς εκμίσθωση δημοτικών ακινήτων,***

***καλείστε***

1. *Να εγκρίνετε την παραχώρηση του δικαιώματος χρήσης της ανωτέρω θέσης περιπτέρου για χρονικό διάστημα δέκα (10) ετών, και*
2. *Να εγκρίνετε την εκμίσθωση μιας θέσης κενωθέντος περιπτέρου επί της οδού Δημ. Παπασπύρου στη συμβολή με την οδό Δημάρχου Χρήστου Παλαιολόγου, με πλειοδοτική φανερή και προφορική δημοπρασία, τους όρους της οποίας θα καθορίσει η Οικονομική Επιτροπή του Δήμου μας, σύμφωνα με τις διατάξεις του άρθρου 192 του Ν.3463/2006 (ΔΚΚ) και του Π.Δ. 270/1981.*

Στη συνέχεια η Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

Το λόγο ζήτησε και πήρε ο δημοτικός σύμβουλος της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ», κ. Τόλιας Δημήτριος , ο οποίος είπε ότι το συγκεκριμένο περίπτερο κατά την άποψή του πρέπει να αλλάξει θέση ή να μετατοπισθεί τουλάχιστον ένα μέτρο προς τα μέσα από εκεί που είναι τοποθετημένο γιατί βρίσκεται σε εσωτερική στροφή και ελλοχεύει ο κίνδυνος πρόκλησης ατυχημάτων.

Απαντώντας ο αντιδήμαρχος Οικονομικών και Διοικητικών Υπηρεσιών κ. Μητάς είπε ότι θα ζητήσει από τη Δ/νση Τεχνικών Υπηρεσιών του Δήμου Λιβαδειάς να ελέγξει τη θέση του περιπτέρου και αν απαιτηθεί για λόγους ασφάλειας των πολιτών .

Το Δημοτικό Συμβούλιο ,μετά από διαλογική συζήτηση αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Το υπ΄αριθμ. 3573/3-3-2022 έγγραφο του Τμήματος Εσόδων και Περιουσίας του Δήμου Λιβαδειάς
* **Τις διατάξεις του άρθρου 192 του Ν.3463/2006(ΔΚΚ) και του Π.Δ. 270/81 περί δημοπρασιών προς εκμίσθωση δημοτικών ακινήτων**
* Τις διατάξεις **του άρθρου 76 του Ν.4257/2014**
* **Τις αποφάσεις : 13/2018 απόφαση Δημοτικής Κοινότητας Λιβαδειάς, 3/2018 απόφαση Επιτροπής Ποιότητας Ζωής και 203/2018 απόφαση Δημοτικού Συμβουλίου Λεβαδέων**
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α)** **Εγκρίνει**την παραχώρηση του δικαιώματος χρήσης της ανωτέρω θέσης περιπτέρου για χρονικό διάστημα δέκα (10) ετών, και

**Β)** **Εγκρίνει** την εκμίσθωση μιας θέσης κενωθέντος περιπτέρου επί της οδού Δημ. Παπασπύρου στη συμβολή με την οδό Δημάρχου Χρήστου Παλαιολόγου, με πλειοδοτική φανερή και προφορική δημοπρασία, τους όρους της οποίας θα καθορίσει η Οικονομική Επιτροπή του Δήμου μας, σύμφωνα με τις διατάξεις του άρθρου 192 του Ν.3463/2006 (ΔΚΚ) και του Π.Δ. 270/1981.

Κατά ψήφισε ο δημοτικός σύμβουλος κ. Τόλιας Δημήτριος για τους λόγους που αναφέρονται στο εισηγητικό της παρούσης.

 **Η απόφαση πήρε τον αριθμό 27**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Γαλανός Κων/νος  |  |
| 13 |  | Καπλάνης Κων/νος  |  |
| 14 |  | Τόλιας Δημήτριος |  |
| 15 |  | Πούλος Ευάγγελος |  |
| 16 |  |  Κοτσικώνας Επαμεινώνδας |  |
| 17 |  |  Αρκουμάνης Πέτρος |  |
| 18 |  | Μπράλιος Νικόλαος  |  |
| 19 |  | Γερονικολού Λαμπρινή |  |
| 20 |  |  Τσιφής Δημήτριος |  |
| 21 |  | Αλεξίου Λουκάς |  |
| 22 |  | Καραμάνης Δημήτριος  |  |
| 23 |  | Χέβα Αθανασία |  |
| 24 |  | Τουμαράς Βασίλειος |  |
| 25 |  |  Κατής Χαράλαμπος |  |
| 26 |  | Παπαϊωάννου Λουκάς. |  |

.